Legal Document

Category: 1681

Text:
24. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ  ΚΥΒΕΡΝΗΣΕΩΣ ΟΙΚΟΝΟΜΙΚΩΝ  ΚΑΙ ΕΣΩΤΕΡΙΚΩΝ Αριθ. 38369 της 30 Δεκ. 1965/19 Μαρτ.  1966 (ΦΕΚ Β΄ 166) Περί τρόπου εισπράξεως και αποδόσεως τέλους αδείας υδροθεραπείας και ποσοστών εισιτηρίων λούσεως. 25. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ,  ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ Αριθ. 523510 της 5 Ιουν./19 Ιουλ. 1972 (ΦΕΚ Β΄ 503) Περί τρόπου εισπράξεως και αποδόσεως τέλους αδείας υδροθεραπείας και ποσοστών εισιτηρίων λούσεως. Έχοντες υπ’ όψιν: α)Το άρθρ.4 του Νόμ. 3016/54 «περί τροποποιήσεως και συμπληρώσεως διατάξεών τινων περί ιαματικών πηγών». β)Τα άρθρ.8 παρ.2 και 11 του Νόμ. 4086/60 «περί τροποποιήσεως και συμπληρώσεως διατάξεών τινων περί ιαματικών πηγών». γ)Την υπ’ αριθ. 38369/30.10.65 κοινήν απόφασιν των Υπουργών Προεδρίας Κυβερνήσεως, Οικονομικών και Εσωτερικών «περί τρόπου εισπράξεως και αποδόσεως τέλους αδείας υδροθεραπείας και ποσοστών εισιτηρίων λούσεως» (ΦΕΚ 166/Β/19.3.1966). δ)Το άρθρ.36 του Ν.Δ. 1/21.11.68 «περί Υπουργικού Συμβουλίου και Υπουργείων», ως ετροποποιήθη δια του Ν.Δ. 957/25.8.71 άρθρ.37 ΦΕΚ 166/Α/71. ε)Την υπ’ αριθ. 241/16.3.72 απόφασιν του Δ.Σ. του Ε.Ο.Τ., αποφασίζομεν: 1.Τροποποιούντες την υπ’ αριθ. 38369/10.5.65 κοινήν απόφασιν των Υπουργών Προεδρίας Κυβερνήσεως, Οικονομικών και Εσωτερικών, καθορίζομεν ως κάτωθι τα του τρόπου διαχειρίσεως και διαθέσεως των δελτίων αδείας υδροθεραπείας και των εισιτηρίων υδροθεραπείας, ως και του τρόπου εισπράξεως και αποδόσεως των υπέρ των διαφόρων δικαιούχων ποσοστών, τελών και δικαιωμάτων επ’ αυτών. Α΄.Δελτία αδείας υδροθεραπείας: α)Εις Ιαματικάς Πηγάς τουριστικής σημασίας: 1)Το τέλος αδείας υδροθεραπείας εισπράττεται βάσει δελτίου αδείας υδροθεραπείας, χορηγουμένου παρά του εκμεταλλευομένου την ιαματικήν πηγήν και συμπληρουμένου και υπογραφομένου παρά του ιατρού αυτής, κατά τα εν τω Κανονισμώ αναφερόμενα. 2)Τα έντυπα των δελτίων αδείας υδροθεραπείας εκτυπούνται παρά του ΕΟΤ εις ιδιαιτέραν σειράν και αρίθμησιν δι’ εκάστην ιαματικήν πηγήν και αποστέλλονται προς διάθεσιν εις το πλησιέστερον προς την ιαματικήν πηγήν υποκατάστημα της Εθνικής Τραπέζης, παρ’ ου προμηθεύονται οι εκμεταλλευόμενοι τας ιαματικάς πηγάς την αναγκαιούσαν εκάστοτε ποσότητα δελτίων επί τη καταβολή της ονομαστικής αξίας αυτών, διαθέτουν δε ταύτα προς τους λουομένους επί τη αντιστοίχω εισπράξει της αξίας των ή δωρεάν κατόπιν διατακτικής του ασκούντος καθήκοντα Επόπτου Ιαματικής Πηγής. 3)Εις το τέλος της λουτρικής περιόδου επιστρέφεται παρά του ΕΟΤ εις τους εκμεταλλευομένους τας ιαματικάς πηγάς το αντίτιμον των δωρεάν χορηγηθέντων δελτίων αδείας υδροθεραπείας επί τη προσκομίσει των ειδικών διατακτικών του επόπτου της ιαματικής πηγής δεόντως συμπεπληρωμένων και υπογεγραμμένων, εφ’ όσον αύται έχουν χορηγηθή συμφώνως προς τας εκάστοτε ισχυούσας διατάξεις και κανονισμούς. 4)Η Τράπεζα, το εισπραττόμενον αντίτιμον των δελτίων αδείας υδροθεραπείας, μετά την αφαίρεσιν των εξόδων εκτυπώσεως και αποστολής τούτων, θέλει αποδίδει το ήμισυ εις το Δημόσιον δια της καταθέσεως εις το Δημόσιον Ταμείον επί τη εκδόσει γραμματίου εισπράξεως υπό Κωδικόν αριθμόν 1355 προϋπολογισμού εσόδων, το δε έτερον ήμισυ μετά των εξόδων εκτυπώσεως εις τον ΕΟΤ δια της καταθέσεως τούτου εις τον παρά τη Τραπέζη της Ελλάδος λογαριασμόν του ΕΟΤ Νο 26180. 5)Η διάθεσις των δελτίων αδείας υδροθεραπείας ιαματικών πηγών λειτουργουσών δι’ αυτεπιστασίας του ΕΟΤ, γίνεται δια των Προϊσταμένων των Υπηρεσιών Αυτεπιστασίας, το δε τέλος αδείας υδροθεραπείας εισπράττεται μερίμνη της Υπηρεσίας αυτεπιστασίας του ΕΟΤ ήτις μετά την αφαίρεσιν των εξόδων εκτυπώσεως και αποστολής των δελτίων αδείας υδροθεραπείας, θέλει αποδίδει το ήμισυ εις το Δημόσιον δια της καταθέσεως εις το Δημόσιον Ταμείον επί τη εκδόσει γραμματίου εισπράξεως υπό κωδικόν αριθ. 1355 προϋπολογισμού εσόδων, το δε έτερον ήμισυ μετά των εξόδων εκτυπώσεως και αποστολής, θέλει παρακρατεί κατά Νόμον ως ίδιον έσοδον αυτής. β)Εις Ιαματικάς Πηγάς τοπικής σημασίας: 1)Τα έντυπα των δελτίων αδείας υδροθεραπείας ιαματικών πηγών τοπικής σημασίας εκτυπούνται παρά του ΕΟΤ εις ενιαίαν αρίθμησιν, δι’ όλας τας πηγάς, αποστέλλεται δε η απαιτουμένη ποσότης δι’ εκάστην ιαματικήν πηγήν εις το (Αντί της σελ.166,01(α)Σελ.166,01(β) Τεύχος 466-Σελ.23 Παραχώρηση ιαματικών πηγών 18.Δ.β.23-25 πλησιέστερον προς την ιαματικήν πηγήν υποκατάστημα της Εθνικής Τραπέζης της Ελλάδος, παρ’ ης προμηθεύονται οι εκμεταλλευόμενοι τας ιαματικάς πηγάς ή οι παρά του Υπουργείου Κοινωνικής Προνοίας ορισθέντες δι’ εκάστην ιαματικήν πηγήν ιατροί κατά τας οδηγίας του ΕΟΤ, την αναγκαιούσαν εκάστοτε ποσότητα των δελτίων αδείας υδροθεραπείας επί τη καταβολή της ονομαστικής αξίας αυτών, διαθέτουν δε ταύτα προς τους λουομένους επί τη αντιστοίχω εισπράξει της αξίας των ή δωρεάν κατόπιν διατακτικής του ασκούντος καθήκοντα επόπτου ιαματικής πηγής. 2)Εις το τέλος της λουτρικής περιόδου, επί τη καταθέσει εις την Τράπεζαν των διατακτικών βάσει των οποίων εγένετο η δωρεάν χορήγησις των δελτίων, ομού μετά ονομαστικής καταστάσεως αυτών τεθεωρημένων παρά του Νομαρχιακού Ταμείου δια το σύννομον της χορηγήσεως αυτών, επιστρέφεται το αντίτιμον παρά της Τραπέζης. 3)Η Εθνική Τράπεζα της Ελλάδος, το αντίτιμον των διατεθέντων δελτίων αδείας υδροθεραπείας κατά την λήξιν της λουτρικής περιόδου και μετά την αφαίρεσιν των εξόδων εκτυπώσεως και αποστολής των δελτίων αδείας υδροθεραπείας, αποδίδει το μεν εν ήμισυ εις το Δημόσιον (προϋπολογισμός εσόδων του Κράτους υπό κωδικόν αριθ. 1355), το δε έτερον ήμισυ εις το παρά τη έδρα του Νομού Νομαρχιακόν Ταμείον και τα έξοδα εκτυπώσεως και αποστολής δελτίων αδείας υδροθεραπείας εις τον παρά τη Τραπέζη της Ελλάδος λογαριασμόν του ΕΟΤ Ν ο  26180. Σελ.166,02(β) Τεύχος 466-Σελ.24 18.Δ.β.25 Παραχώρηση ιαματικών πηγών Β΄.Εισιτήρια υδροθεραπείας: α)Εις ιαματικάς πηγάς τουριστικής σημασίας: 1.Τα εισιτήρια εκτυπούνται μερίμνη και δαπάναις των εκμεταλλευομένων τας ιαματικάς πηγάς βάσει των παρά του ΕΟΤ αποστελλομένων υποδειγμάτων, αποστέλλονται δε εις το πλησιέστερον προς την ιαματικήν πηγήν υποκατάστημα της Εθνικής Τραπέζης Ελλάδος (ή εις το Ταμείον Παρακαταθηκών και Δανείων ή εις έτερον πιστωτικόν Οργανισμόν δι’ ιαματικάς πηγάς των οποίων οι εκμεταλλευταί έχουσι δανειοδοτηθή παρ’ αυτών) προς σφράγισιν, επιστρέφονται δε τμηματικώς εις τους εκμεταλλευομένους τας ιαματικάς πηγάς επί τη καταβολή των φόρων και τελών υπέρ ΕΟΤ, Δημοσίου, Δήμου ή Κοινότητος, ως και των δια την σφράγισιν απαιτουμένων εξόδων, δια την εκάστοτε λαμβανομένην ποσότητα εισιτηρίων. 2)Τους φόρους και τέλη η Εθνική Τράπεζα της Ελλάδος, φέρει το μεν 8% και 4% εις πίστωσιν του παρά τη Τραπέζη της Ελλάδος λογαριασμού του ΕΟΤ Νο 26180 το δε 3% αποδίδει εις το Δημόσιον επί τη εκδόσει γραμματίου εισπράξεως, υπό κωδικόν αριθ. 2175 και το υπέρ Δήμου ή Κοινότητος 10% αποδίδει εις τον Δήμον ή Κοινότητα εις την περιφέρειαν της οποίας ανήκει η ιαματική πηγή. 3)Κατά την πώλησιν των εισιτηρίων παρά των ταμιών των υδροθεραπευτηρίων, αναγράφεται εις ειδικόν τετραγωνίδιον του εισιτηρίου, ο αριθμός του δελτίου αδείας υδροθεραπείας και η ημερομηνία ούτως ώστε το εισιτήριον να καθίσταται προσωπικόν. β)Εις τας ιαματικάς πηγάς τουριστικής σημασίας λειτουργούσας δι’ αυτεπιστασίας του ΕΟΤ: 1)Τα εισιτήρια εκτυπούνται μερίμνη και δαπάναις του ΕΟΤ, η δε διάθεσις αυτών γίνεται δια των προϊσταμένων των Υπηρεσιών Αυτεπιστασίας οίτινες εις το τέλος της λουτρικής περιόδου θέλουσιν αποδίδει το μεν 3% εις το Δημόσιον επί τη εκδόσει γραμματίου εισπράξεως υπό κωδικόν αριθ. 2175, το δε υπέρ Δήμου ή Κοινότητος 10% εις τον Δήμον ή Κοινότητα και τα υπέρ ΕΟΤ δικαιώματα θα φέρωσιν ως έσοδον της Μονάδος Αυτεπιστασίας. γ)Εις ιαματικάς πηγάς τοπικής σημασίας: 1)Τα εισιτήρια εκτυπούνται μερίμνη και δαπάναις των εκμεταλλευομένων τας ιαματικάς πηγάς, βάσει των παρά των κατά τόπους Νομαρχιακών Ταμείων υποδείξεων, αποστέλλονται δε εις το πλησιέστερον προς την ιαματικήν πηγήν υποκατάστημα της Εθνικής Τραπέζης της Ελλάδος (ή εις το Ταμείον Παρακαταθηκών και Δανείων ή εις έτερον πιστωτικόν οργανισμόν δι’ ιαματικάς πηγάς των οποίων οι εκμεταλλευταί έχουσι δανειοδοτηθή παρ’ αυτών) προς σφράγισιν, επιστρέφονται δε τμηματικώς εις τους εκμεταλλευομένους τας ιαματικάς πηγάς επί τη καταβολή των φόρων και τελών υπέρ ΕΟΤ, Δημοσίου, Δήμου ή Κοινότητος και Νομαρχιακού Ταμείου, ως και των δια την σφράγισιν απαιτουμένων εξόδων, δια την εκάστοτε λαμβανομένην ποσότητα εισιτηρίων. 2)Τους φόρους και τέλη η Εθνική Τράπεζα ή το Ταμείον Παρακαταθηκών και Δανείων κλπ. φέρει το μεν 8% εις πίστωσιν του παρά τη Τραπέζη της Ελλάδος λογαριασμού του ΕΟΤ Νο 26180, το δε 2% ή 3% αποδίδει εις το Δημόσιον επί τη εκδόσει γραμματίου εισπράξεως υπό κωδικόν αριθ. 2175, το 4% εις το Νομαρχιακόν Ταμείον και το 10% εις τον Δήμον ή Κοινότητα. 2.Εις απάσας τας ιαματικάς πηγάς ασχέτως κατηγορίας, το υπέρ του λουτρονομικού προσωπικού ποσοστόν 15% εισπράττεται παρά του εκμεταλλευομένου την ιαματικήν πηγήν, αποδίδεται δε υπ’ ευθύνην του εις τους δικαιούχους κατά τα εν τω Κανονισμώ λειτουργίας υδροθεραπευτηρίων οριζόμενα. 3.Αι εκ της εφαρμογής της παρούσης προκύπτουσαι δαπάναι, θα βαρύνουσι τον προϋπολογισμόν των εξόδων του ΕΟΤ, πλην της δαπάνης μισθοδοσίας των υδρολόγων ιατρών, ήτις θα βαρύνη τον προϋπολογισμόν εξόδων του Υπουργείου Κοινωνικής Προνοίας. 4.Από της ισχύος της παρούσης παύει ισχύουσα η ως άνω υπ’ αριθ. 38369/10.5.65 προγενεστέρα απόφασις ημών. Η παρούσα δημοσιευθήτω δια της Εφημερίδος της Κυβερνήσεως. (Μετά την σελ.166,02(β)Σελ.166,03 Τεύχος 466-Σελ.25 Παραχώρηση ιαματικών πηγών 18.Δ.β.25 18.Δ.β.25 Παραχώρηση ιαματικών πηγών